หุ้นปิดภาคเช้าบวกเล็กน้อย 0.71%
หุ้นไทยรับอานิสงส์จากประเด็นที่เฟดประกาศอัดฉีดเงินเพิ่มเติม ดันดัชนีขึ้นต่อเนื่อง
13 ธ.ค. 2555

หุ้นไทยรับอานิสงส์จากประเด็นที่เฟดประกาศอัดฉีดเงินเพิ่มเติม ดันดัชนีขึ้นต่อเนื่อง
ภาวะการซื้อขายหลักทรัพย์ไทย เปิดตลาดเช้าวันนี้ ยังปรับขึ้นได้ต่อเนื่อง แม้จะมีนักลงทุนขายทำกำไรออกมาบ้าง แต่ยังสามารถปิดภาคเช้าในแดนบวกได้ ซึ่งดัชนีภาคเช้าปิดที่ 1,355.28 จุด เพิ่มขึ้น 0.71 จุด หรือ +0.05% มูลค่าการซื้อขาย 18,404.82 ล้านบาท โดยดัชนีดันขึ้นไปสูงสุดทำลายสถิติที่ 1360.23 จุด
5 อันดับที่มีการซื้อขายสูงสุด ได้แก่
PTT 835.01 ล้านบาท ปิดที่ 331.00 บาท  ไม่เปลี่ยนแปลง
SCB 719.42 ล้านบาท ปิดที่ 176.00 บาท  +2.00 บาท 
SCC 704.34 ล้านบาท  ปิดที่ 420.00 บาท  +2.00 บาท 
CPF 580.41 ล้านบาท  ปิดที่ 34.25 บาท  ไม่เปลี่ยนแปลง
PTTEP 576.63 ล้านบาท  ปิดที่ 157.00 บาท  -0.50 บาท
นายพิชัย เลิศสุพงศ์กิจ ผู้ช่วยกรรมการผู้จัดการ บล.ธนชาตกล่าวว่า  การที่ดัชนีหุ้นไทย ปรับตัวเพิ่มขึ้นอย่างต่อเนื่องและเร็ว ดังนั้นนักลงทุนต้องระมัดระวังแรงขายทำกำไรที่จะเกิดขึ้นซึ่งมีโอกาสให้ดัชนีปรับตัวลดลงมาได้ ซึ่งระดับดัชนีที่คาดว่าจะเห็นแรงขายเกิดขึ้นคือในช่วง 1,350-1,360 จุด
อย่างไรก็ตามมีแนวโน้มที่ดัชนีจะปรับตัวเพิ่มขึ้นไปได้และจะขยับเข้าสู่แนวต้านที่ 1,360-1,380  จุด ซึ่งในระดับดัชนีดังกล่าวแนะนำให้นักลงทุนขายทำกำไรออกมาโดยเฉพาะหุ้นที่พื้นฐานอ่อนแต่ราคาพุ่งขึ้นตามดัชนี 
สำหรับปัจจัยที่มีผลกับตลาดวันนี้คือการที่ผลประชุมธนาคารสหรัฐที่ออกมาผ่อนคลายมาตรการทางการเงินเพิ่มเติมซึ่งแม้ว่าตลาดจะคาดการณ์ไว้แล้วล่วงหน้าแต่ผลดังกล่าวจะทำให้มีสภาพคล่องไหลเข้ามาตลาดหุ้นโดยเฉพาะในส่วนของสินค้าโภคภัณฑ์ประกอบการช่วงทีผ่านมาการที่ดัชนีปรับตัวเพิ่มขึ้น แต่หุ้นกลุ่มโภคภัณฑ์ทั้งพลังงานและปิโตรเคมีปรับตัเวพิ่มขึ้นน้อยกว่าตลาดจึงมองว่าหุ้นกลุ่มนี้น่าสนใจและจะนำตลาด